Nationes Unitae
Nationes Unitae sunt consociatio nationum mundi die 24 Octobris 1945 condita ad pacem, concordiam, et iura humana in orbe terrarum colenda, nec non ad communes omnium res gerendas secundum Chartam Consociationum Nationum, e Societate Civitatum. Praesidium Novi Eboraci est. Sudania Australe anno 2011 in coetum accepta, complectitur 193 civitates; hoc est, Civitate Vaticana excepta, omnes quae quidem ab universis agnoscuntur, civitates terrae.

De varietate appellationum 
Cum de novi ordinis nomine ageretur, non praeter exspectationem accidit, ut primo variae Latine reddendi rationes temptarentur. Neque in Vaticano quidem consensus viguisse videtur, cum praeter Nationes Unitas etiam Foederatae Nationes et Consociatio Nationum Unitarum ex actis adduci possint. Etiam haec appellationes sunt propositae: Consociatio Nationum et Nationes Coniunctae. In Lexico recentis Latinitatis reperitur Unitarum Nationum Coetus.

De rebus gestis 
Societas Civitatum cum post primum bellum mundanum anno 1919 ad futura bella vitanda institueretur, non suffecit ut secundum bellum mundanum inhiberet, unde visum est necesse novum collegium condi. Consociatio Nationum lucem aspexit anno 1945, cum quinquaginta civitates Chartam Consociationis Nationum subscripsissent. Usque ad dies nostros multa instituta eius illud aevum sapiunt. Nam quinque nationes, Res Publica Popularis Sinarum, Francia, Regnum Britanniarum, Russia, et Civitates Foederatae Americae, secundi belli mundani victores, membris sempiternis funguntur Concilii Salutis potestatemque habent cuiuslibet consociationis consulti vetandi.

Civitates conditrices, quamquam sperabant novum collegium intercessurum esse ad bella futura prohibenda, ipsae nova bella intulerunt in Coream Septentrionalem, postquam Coream Meridionalem anno 1950 occupavit, et nuper in Iraquiam, postquam impetum fecit in Cuvaitum anno 1991. Quin etiam Consociatio Nationum hodie imperat militibus sub mandato pacandi in Haitia, Cypro, Afgania, Africa (Sudania, Aethiopia), et regione Agro Merulense in Serbia sita.

Anno 2001, rerum gestarum suarum gratia, Nationes Unitae Praemium Nobelianum pacis acceperunt.

Concilia Nationum Unitarum 

 Communis Administratio
 Communis Conventus Consociationis Nationum
 Concilium Salutis
 Consociationis Nationum Iurum Humanorum Consilium
 Consociationis Nationum Oeconomicum Socialiumque Consilium (ECOSOC)
 Conventus Parlamenti Consociationis Nationum (in proposito)
 Curator supremus Consociationis Nationum pro Exsulibus
 Curator supremus Consociationis Nationum pro Iuribus Humanis
 Iudicium inter Civitates vel Tribunal Internationale Iuris Gentium
 Officium Coordinationis de Re Humanitariana
 Organizatio Alimentaria et Agriculturalis
 Societas internationalis Laboris
 Societas Internationalis pro Energia Atomica
 UNICEF

Linguae publicae Nationum Unitarum 
Linguae publicae Nationum Unitarum sunt sex (ex eis a lingua Latina derivatae duae):
 Anglice
 Arabice
 Francogallice
 Hispanice
 Russice
 Sinice

 Dies Nationum Unitarum
 Grex Promotorius Consociationis Nationum
 Rectio mundialis
 6000 United Nations

Notae

Bibliographia
 .
 .
 .
 .
 .
 .
 .
 .
 .
 .
 .
 .
 
 .
 .
 .

Nexus externi 

 UN Home

Condita 1945
Nationes Unitae